Uļjana Semjonova

Uļjana Semjonova, īstajā vārdā Iulijaka Semjonova, pazīstama arī kā Uļa (dzimusi  Zarasos), ir bijusī latviešu basketboliste, spēlējusi centra pozīcijā, bijusi PSRS sieviešu basketbola izlases dalībniece. U. Semjonova tiek uzskatīta par vienu no visu laiku izcilākajiem basketbolistiem Latvijā. Viņa ir pirmā basketboliste, kas tika iekļauta basketbola izgudrotāja Džeimsa Neismita vārdā nosauktajā basketbola slavas zālē un nebija no ASV. U. Semjonova ir pirmā itāļu laikraksta La Gazzetta dello Sport balvas ieguvēja, balva saņemta 1979. gadā.

Biogrāfija 
Uļjana Semjonova ir dzimusi  Zarasos, kur bija viņas mātes dzīvesvietai tuvākā dzemdību nodaļa. Līdz 13 gadiem dzīvoja tagadējā Medumu pagastā.

1965. gadā viņu uzaicināja mācīties sporta skolā Rīgā viņas neparasti garā auguma dēļ. 1967. gadā trenera Strupovica vadībā viņa kopā ar Latvijas jauniešu izlasi izcīnīja savu pirmo zelta medaļu PSRS skolēnu spartakiādē. Kopš 15 gadu vecuma 2,12 metrus garā basketboliste sāka spēlēt TTT Rīga pieaugušo komandā, laika posmā no 1975. līdz 1987. gadam bija komandas kapteine. No 1967. līdz 1989. gadam viņa TTT komandas sastāvā kļuva par desmitkārtēju Eiropas čempionvienību kausa ieguvēju un piecpadsmitkārtēju PSRS čempioni. TTT ierakstīta Ginesa rekordu grāmatā kā komanda, kas 18 reizes kļuvusi par Eiropas čempionvienību. 1971. gadā saņēmusi apbalvojumu "PSRS Nopelniem bagātā sporta meistare".

PSRS izlasē aizvadīja 18 sezonas no 1968. līdz 1986. gadam, kuru laikā nepiedzīvoja nevienu zaudējumu. Kopā ar PSRS izlasi Semjonova uzvarēja divās Olimpiskajās spēlēs, 3 reizes Pasaules čempionātā, 1973. gadā uzvarēja Universiādes basketbola turnīrā un 10 reizes triumfēja Eiropas čempionātā. Laikposmā no 1970. līdz 1985. gadam U. Semjonova 12 reizes tika atzīta par Latvijas populārāko sportisti. Laikposmā no 1988. līdz 1992. gadam bijusi LOK viceprezidente. Kopš 1991. gada viņa ir Latvijas olimpiskās komitejas sociālā fonda prezidente.  U. Semjonova kā pirmā eiropiete tika izvirzīta uzņemšanai basketbola slavas zālē Springfīldā, ASV, kur tajā pašā gadā tika uzņemta. 1995. gadā viņa saņēma ceturtās šķiras Triju Zvaigžņu ordeni par īpašiem nopelniem Latvijas labā, kas ir Latvijas augstākais apbalvojums.

Sasniegumi

Ar PSRS izlasi 
 Olimpiskā čempione PSRS sastāvā: , 
 Pasaules čempione PSRS sastāvā: 1971, 1975, 1983
 Eiropas čempione PSRS sastāvā (10): 1968, 1970, 1972, 1974, 1976, 1978, 1980, 1981, 1983, 1985
 Universiādes čempione PSRS sastāvā: 1973

Ar klubiem 
 PSRS čempione Rīgas TTT sastāvā (15): 1968—1973, 1975—1977, 1979—1984
 PSRS čempionāta 2. vietas ieguvēja Rīgas TTT sastāvā: 1974, 1978, 1985
 PSRS čempionāta 3. vietas ieguvēja Rīgas TTT sastāvā: 1986
 PSRS kausa ieguvēja: 1969
 Eiropas čempionvienību kausa ieguvēja Rīgas TTT sastāvā (11): 1968—1975, 1977, 1981—1982
 Liliānas Ronketi kausa ieguvēja Rīgas TTT sastāvā: 1987

Apbalvojumi 
 Ļeņina ordenis (PSRS, 1985)
 Darba Sarkanā karoga ordenis (PSRS)
 4. šķiras Triju Zvaigžņu ordenis (Latvija, 1995)
 Draudzības ordenis (Krievija, 2006)
 Par mūža ieguldījumu sportā (Latvija, 2007)

Slavas zāles 
 1993: Basketbola slavas zāle (Springfīlda, ASV)
 1999: Sieviešu basketbola slavas zāle (Noksvila, ASV)
 2007: FIBA slavas zāle (Madride, Spānija; uzņemta )

Bibliogrāfija

Atsauces

Ārējās saites 

 Basketbola slavas zāle 
 FIBA slavas zāles profils 
 NBA mājaslapas profils 
 LOK profils 
 ''Sports Reference profils 
 Laimīga, optimiste, patriote - izcilā Uļjana Semjonova
 Blogs: Uļjanai Semjonovai - 60!

1952. gadā dzimušie
Latvijas basketbolisti
PSRS basketbolisti
Rīgas TTT spēlētājas
Basketbola centri
1976. gada vasaras olimpisko spēļu dalībnieki
1980. gada vasaras olimpisko spēļu dalībnieki
Olimpiskie zelta medaļnieki basketbolā
Latvijas olimpiskie zelta medaļnieki
Padomju Savienības olimpiskie zelta medaļnieki
Triju Zvaigžņu ordeņa virsnieki
Ar Ļeņina ordeni apbalvotie
Pasaules čempioni basketbolā
Eiropas čempioni basketbolā
Latvijas olimpiskie medaļnieki
PSRS Nopelniem bagātie sporta meistari
Basketbola slavas zālē uzņemtie
Ar Darba Sarkanā Karoga ordeni apbalvotie
Ar Draudzības ordeni apbalvotie (Krievija)
Ar Tautu Draudzības ordeni apbalvotie
FIBA slavas zālē uzņemtie